F. Scott Fitzgerald

Francis Scott Key Fitzgerald (født 24. september 1896 i Saint Paul i Minnesota i USA, død 21. desember 1940 i Los Angeles) var en irsk-amerikansk roman- og novelleforfatter. Han regnes som en av de største amerikanske forfatterne i det 20. århundre. Fitzgerald var selvoppnevnt representant for den fortapte generasjon (the Lost Generation), amerikanere født på 1890-tallet som ble voksne under første verdenskrig.  Han skrev fire romaner, etterlot seg én ufullendt, og skrev dusinvis av noveller med temaer som ungdom, fortvilelse og alderdom.

Liv og virke

Bakgrunn 
Francis Scott Key Fitzgerald kom fra en familie i den øvre middelklasse. Hans navn fikk han fra sin berømte noe fjerne slektning Francis Scott Key og en av hans to avdøde storesøstre, Louise Scott, men hans tiltalenavn var Scott Fitzgerald. Hans foreldre var Mollie (født McQuillan) og Edward Fitzgerald, moren av irsk og faren av engelsk herkomst. I F. Scott Fitzgeralds første tiår vokste han for det meste opp i byen Buffalo i delstaten New York.

Senere studerte F. Scott Fitzgerald ved Princeton University og var i en tid yrkesaktiv som journalist.

Forfatterkarriere 
Som forfatter kom han å bli regnet som 1920-tallets fremste amerikanske forfatter. Fortellerstilen er tidstypisk objektiv, klarsynt og desillusjonert, og handlingene kretser rundt hans egen samtid. Av den grunn kalles han også gjerne en generasjonsforfatter, selv om hans fortellinger regnes som moderne klassikere. Hans roman Tender is the Night (1934) bærer spor av hans tragiske privatliv med en psykisk kollaps, ekteskapsproblemer og alkoholisme.

Blant hans fortellinger fremheves vanligvis særlig The Great Gatsby (1925), selv om det anses at han behersket novelleteknikken mer ypperlig. Uten sentimentalitet gjengir Fitzgerald de tragiske livsskjebner rundt den mystiske Jay Gatsby, en mann som var blitt avvist av kvinnen han elsket for at han var fattig, og som ved romanens begynnelse har skapt seg en formue med skruppelløse metoder. Kvinnen, Daisy, er gift, og Gatsby kjøpte et hus i hennes nærhet på Long Island i New York, for å få henne. Menneskesynet er nesten gjennomgående kynisk, der alle som overlever utnytter og er troløse mot hvarandre, hvis liv går videre etter skjebnesvangre katastrofer. Bokens moral uttrykkes av den synlige fortelleren, Mr Carraway, som er romanens eneste virkelig sympatiske person. 

Novellen The Curious Case of Benjamin Button ble publisert først gang i magasinet Colliers 1922, og ett år senere i novellesamlingen Tales of the Jazz Age. Den ble omarbeidet til film i 2008.

F. Scott Fitzgerald døde i Los Angeles 44 år gammel. Året før hadde han begynt på sin hollywood-roman The Love of the The Last Tycoon (som ble fullført av andre).  Han ble rammet av hjerteslag, kanskje som følge av vedvarende høyt alkoholinntak helt siden tiden som collegestudent. Mot slutten av 1930-tallet hadde han også blitt rammet av, og overlevd, to hjerteinfarkt.

Verker

Romaner 
 This Side of Paradise (1920)
 The Beautiful and Damned (1922)
 The Great Gatsby (1925). 
 Tender is the Night (1934)
 The Love of the Last Tycoon (1940)

Novellesamlinger 
 Flappers and Philosophers (1920)
 Tales of the Jazz Age (1922)
 All the Sad Young Men (1926)
 Taps at Reveille (1935)
 The Pat Hobby Stories (1962)
 The Short Stories of F. Scott Fitzgerald (1989)
 I'd Die For You. And Other Lost Stories, redigert av: Anne Margaret Daniel (New York: Simon & Schuster, april 2017)

Andre verker 
 The Princeton Tiger (Humor Magazine, 1917)
 The Vegetable (skuespill, 1923)
 The Crack-Up (essays og fortellinger, 1945)
 Winter Dreams (novelle)
 Babylon Revisited (novelle)
 Bernice Bobs Her Hair (novelle)
 The Vegetable or From President to Postman (skuespill)

Norske utgaver 
 Den gule bil: historien om Jay Gatsby (Gyldendal, 1927)
 Den store Gatsby (oversatt av Peter Magnus, Gyldendal, flere utgaver)
 Den store Gatsby (Lydbokforlaget, 2004)
 Den rike gutten i Den må du lese! (Gyldendal, 2002)
 Noveller (oversatt av Helge Hagerup, Gyldendal, 1965/1974)

Filmografi (utvalg) 
  (ikke kreditert)

Referanser

Eksterne lenker 
 
 

Forfattere fra USA
Novellister fra USA
Personer fra USA av irsk opphav
Personer fra Saint Paul
Personer fra Buffalo
Personer fra Hackensack
Fødsler i 1896
Dødsfall i 1940